Lazarushoz
Már látom, hogy a homokóra 
Fösvény fövénye lepereg, 
Én asszonyom, ki angyalom vagy, 
Jön a halál, és én megyek.

Kegyetlenül kitép kezemből, 
Itt nem segít ellenkezés, 
A lelket tépi ki a testből, 
S a szegény lélek belevész.

Kikergeti a régi házbul, 
Hol oly örömmel lenne még, 
Hová megyek? — remegve kábul, 
És nem találja a helyét.

Ezen már én úgy sem segítek, 
Akárhogy jajveszéklek is, 
A férfi és nő, lélek és test, 
El kell, hogy váljon végre is ...
Versek